Nú gengur á Facebook texti sem ætti að fá okkur til að hugsa aðeins hvað það er sem skiptir okkur máli í lífinu . Í ljósi þess að innan tveggja mánaða verður heilbrigðiskerfið hér á landi algerlega lamað nema ríkisstjórnin taki í taumana og komi til móts við fólk í heilbrigðisgeiranum er alveg þess virði að staldra við og lesa þennan texta yfir og spyrja sig hvort er mikilvægara í lífinu . Ó já , þessu vil ég deila og hvet ykkur til að gera slíkt hið sama ! Hugsaðu þér að þú sért í vinnunni . Síminn hringir . Það er yfirhjúkrunarkonan á gjörgæsludeild LSH sem segir þér að 12 ára dóttir þín hafi lent í slysi . Hryggurinn er brotinn , óvíst hvort hún heldur fullri hreyfigetu eða bara 50% . Um leið og þú leggur á hringir síminn aftur . Það er drengurinn sem er yfir verðbréfadeildinni í bankanum . Hann segir þér að 12 milljónirnar sem þú baðst hann að ávaxta hafi lenti í gengisfalli og séu kannski að tapast . Óvíst hvort tekst að bjarga þeim að fullu eða bara 50% . Þú hleypur út í bíl og ekur af stað . Hvert stefnir þú ? Í bankann ? Nei ég hélt ekki . Þú hleypur upp á spítala og þar er hjúkrunarkonan að reyna að lina þjáningar dóttur þinnar . Hún mun sitja hjá henni í alla nótt . Þegar dóttir þín sofnar augnablik , ferðu fram og hringir í bankann . Drengurinn í verðbréfadeildinni er farinn , það er leikur í höllinni . Hjúkrunarkonan kemur fram og segir þér að dóttir þín hreyfi tærnar . Kannski muni hún ná sér . Tárin renna niður kinnar þínar . Er það út af peningunum ? Nei ég hélt ekki . Veltu nú fyrir þér um stund hvort það sé sanngjarnt og eðlilegt að drengurinn í verðbréfadeildinni hafi þreföld laun hjúkrunarkonunnar . Eða er kannski eitthvað að ?